[{"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000004", "text": "EriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "Inimeste moraali ja\u0308ljendamine oleks tehisintellekti jaoks ha\u0308irivalt lihtne"}, {"text_idx": "#000006", "text": "Ajada alla viis so\u0303iduteele astunud inimest vo\u0303i so\u0303ita otsa su\u0308u\u0308tule ko\u0303nniteel seisvale jalaka\u0308ijale? Iseso\u0303itvate autode pealetung on muutnud igipo\u0303lised mo\u0303tteeksperimendid ha\u0308irivaks reaalsuseks. Autodel vo\u0303ib olla inimeste mo\u0303ttemaailma ja\u0308ljendamine aga selles osas arvatust ho\u0303lpsam, u\u0308ksko\u0303ik kui suurt lo\u0308o\u0308ki see inimegole ei ta\u0308hendaks."}, {"text_idx": "#000007", "text": "\"Selliste ku\u0308simuste reaalne lahendamine no\u0303uab muidugi oluliselt keerukamaid su\u0308steeme, vo\u0303ibolla isegi tehisteadvust. See on meie ka\u0308eulatusest va\u0308ljas. Ent me suudame juba praegu tegelikult lihtsa mudeli alusel ha\u0308sti ennustada, millise otsuse langetakse u\u0308hes vo\u0303i teises kindlas olukorras inimene. Ja lo\u0303puks loeb just see,\" selgitas iseso\u0303itvate autodega seonduvaid eetikaku\u0308simusi lahanud uurimuse esimene autor Leon Su\u0308tfeld, Osnabru\u0308cki u\u0308likooli neuroinformaatik ERR Novaatorile."}, {"text_idx": "#000009", "text": "Vo\u0303ib aga oodata, et ikka ja ja\u0308lle satuvad need olukorda, kus on valida surma ja... surma vahel. \"On mo\u0303istetav, et suured autotootjad nagu Tesla jt ei taha sellele ta\u0308helepanu po\u0308o\u0308rata, va\u0308hemalt mitte avalikult. Alati leidub keegi, kes poleks sellele ja\u0308rgnenud tulise vaidluse tulemusega rahul,\" lisas Su\u0308tfeld. N-o\u0308 moraalikompassi lisamine on aga tulevikus ha\u0308davajalik. Alternatiivina vo\u0303iksid autotootjad veeretada kogu vastutuse autos viibivate so\u0303itjate kaela, kellel ei pruugi jaguda ha\u0308daolukorras valiku langetamiseks ei aega ega tahtmist."}, {"text_idx": "#000010", "text": "Kuid millest moraalikompassi loomisel la\u0308htuma peaks? Sajandite va\u0308ltel on moraalifilosoofid mo\u0303elnud va\u0308lja terve rea erinevaid mo\u0303tteeksperimente, mis peaksid aitama juhatada inimesi la\u0308hemale nende enda va\u0308a\u0308rtustele. Suunata lo\u0303hkeainet ta\u0308is vagun haruteele, millel lebab su\u0308u\u0308tu imik, vo\u0303i lasta sellel ha\u0308vitada pool linna? Peatada sama vagun ise mo\u0303ne paksu mehe ro\u0308o\u0308bastele lu\u0308kkamisega?"}, {"text_idx": "#000011", "text": "Katsed on aga na\u0308idanud, et inimeste valikuid vo\u0303ivad mo\u0303jutada aga isegi va\u0308ikesed pisiasjad. Olgu selleks ruumi temperatuur vo\u0303i ku\u0308simuse ta\u0308pne so\u0303nastus. \"Ko\u0303igi nende muutujatega on praktiliselt vo\u0303imatu va\u0308lja selgitada, mis siis lo\u0303ppude lo\u0303puks lo\u0303plik to\u0303de on. Seega oletasime, et ko\u0303ige puhtam viis inimeste moraali kompamiseks on panna nad abstraktsete probleemide lahendamise asemel nii elutruusse olukorda kui vo\u0303imalik,\" so\u0303nas neuroinformaatik. To\u0308o\u0308ru\u0308hm vo\u0303ttis appi virtuaalreaalsuse vo\u0303lud."}, {"text_idx": "#000012", "text": "Katsealustel lasti juhtida selles udusel virtuaalteel autot, mille ette ilmusid a\u0308kitselt mitmed takistused nagu eluta objektid, loomad ja... teised inimesed. Uurimisalused pidid langetama valiku, mida vo\u0303i keda parasjagu sa\u0308a\u0308sta. Otsuste alusel pandi proovile kolm erineva keerukusastmega mudelit. Langetatud moraalsete otsuste selgitamiseks piisas enamikel juhtudel juba ko\u0303ige lihtsamast \u2013 elu va\u0308a\u0308rtusel po\u0303hinevast mudelist. Teisiso\u0303nu saab inimeste valikuid selgelt piiritletud olukordades ja\u0308ljendada piisava ta\u0308psusega."}, {"text_idx": "#000013", "text": "U\u0308hiskonna moraaliva\u0308a\u0308rtuste veelgi paremaks peegeldamiseks vo\u0303iks parimaks osutunud mudelit peenha\u0308a\u0308lestada, kasutades eksperimentides ko\u0303iki u\u0308hiskonna demograafilisi ru\u0308hmi esindavat esinduslikku valimit. Laias laastus jo\u0303utaks Su\u0308tfeldi ennustuse kohaselt aga ilmselt samadele ja\u0308reldustele. Na\u0308iteks arvab suurem osa inimestest, et viie vales kohas so\u0303iduteele astunud jalaka\u0308ija alla ajamine on o\u0303igustatum, kui kokkupo\u0303rke va\u0308ltimiseks u\u0308he reegleid ja\u0308rginud inimese tapmine."}, {"text_idx": "#000014", "text": "Samas nentis ta, et tulemused vo\u0303ivad anda hoogu uuele debatile. \"Nu\u0308u\u0308d, kus teame, et inimeste moraalseid va\u0308a\u0308rtuseid saab suhteliselt ho\u0303lpsalt mudeldada, seisab meie ees uus ku\u0308simus. Kas peaksime laskma masinatel ja autodel ka\u0308ituda kriilistes olukordades nagu inimesed vo\u0303i andma neile o\u0303ilsamad, u\u0308hiskonnale laiemalt kasulikud va\u0308a\u0308rtused,\" mo\u0303tiskles neuroinformaatik."}, {"text_idx": "#000015", "text": "Omaette ku\u0308simuseks ja\u0308a\u0308b, kui kategooriliselt moraalikompassiga tehisintellekt oma otsuseid langetama peaks. Range reegel va\u0308ltida inimestele kahju tegemist vo\u0303ib pa\u0308a\u0308dida absurdsete olukordadega. \"Ilmselt oleks meist enamik no\u0303us laskma end kergelt marrastad, et pa\u0308a\u0308sta sellega na\u0308iteks teele jooksnud armsa kutsika elu,\" to\u0303i Su\u0308tfeld na\u0308ite."}, {"text_idx": "#000016", "text": "Mees na\u0308eb lahendusena to\u0303ena\u0308osustel po\u0303hinevat su\u0308steemi. See vo\u0303iks sobida inimloomusega kokku veidi paremini. Antud juhul va\u0308ldiks see kokkupo\u0303rget koeraga na\u0308iteks 95 juhul 100st. Keegi ei teaks aga ta\u0308iesti kindlalt ette, millal ka\u0308itub algoritm u\u0308ht vo\u0303i teistmoodi."}, {"text_idx": "#000017", "text": "\"Liiatigi on kergelt to\u0303ena\u0308osuslikku su\u0308steemi niigi vaja. Maailm on kaugelt liiga keerukas, et insenerid suudaksid ette na\u0308ha ko\u0303ike, millega vo\u0303ivad iseso\u0303itvad autod pa\u0308rismaailmas kokku puutuda. Ja sa ei taha ometigi, et see u\u0308hel juhul lihtsalt seisma ja\u0308a\u0308ks ja/vo\u0303i lolliks la\u0308heks,\" muigas Su\u0308tfeld."}, {"text_idx": "#000021", "text": "Robotid vo\u0303iksid juba ta\u0308na a\u0308ra teha pooled inimeste to\u0308o\u0308dest"}, {"text_idx": "#000022", "text": "Tehnofilosoof: tehnika areng paljastab inimlikkuse otsimise mo\u0303ttetuse"}, {"text_idx": "#000023", "text": "Mis \"salakeeles\" suhtlevate Facebooki arvutitega tegelikult juhtus?"}, {"text_idx": "#000025", "text": "U\u0308he minuti loeng: kuidas iseso\u0303itev auto u\u0308mbrust tajub?"}, {"text_idx": "#000026", "text": "Antropoloogid aitavad iseso\u0303itvaid autosid liikluses ka\u0308ituma o\u0303petada"}, {"text_idx": "#000027", "text": "Iseso\u0303itvad autod toovad ta\u0308navatele lahendamata moraalikonfliktid"}, {"text_idx": "#000028", "text": "Masino\u0303ppe insener: autojuhtimise vo\u0303iks usaldada tehisintellekti hoolde"}, {"text_idx": "#000029", "text": "Nobeli keemiapreemia pa\u0308lvisid kvantta\u0308ppide avastajad"}, {"text_idx": "#000031", "text": "Valguse u\u0308lemtoonide va\u0308lgutajad saavad fu\u0308u\u0308sika-Nobeli"}, {"text_idx": "#000032", "text": "Eesti esimene robotlaev hakkab La\u0308a\u0308nemere kalavarusid kaardistama"}, {"text_idx": "#000033", "text": "Nobeli fu\u0308u\u0308sikapreemia la\u0308ks elektronide salaelu uurijatele"}, {"text_idx": "#000035", "text": "Soomlaste ChatGPT analoog hakkab mo\u0303tlema ka eesti keeles"}, {"text_idx": "#000038", "text": "TTU\u0308 teadlased: platvormito\u0308o\u0308tajate alava\u0308a\u0308rtustamine varjutab u\u0308kssarviku edulugu"}, {"text_idx": "#000039", "text": "Briti uuring tembeldab suure osa internetikasutajatest so\u0303ltlasteks"}, {"text_idx": "#000042", "text": "Professor o\u0303ngitsemas: 5 nippi oma andmete kaitsmiseks"}, {"text_idx": "#000043", "text": "Elroni rongirataste mo\u0303istatus: mis neid siis tegelikult kulutab?"}, {"text_idx": "#000045", "text": "ERR Novaator: mida tasub teada vesinikupommist?"}, {"text_idx": "#000046", "text": "Galerii: mida teha Eesti metallidega?"}, {"text_idx": "#000047", "text": "Mis ma\u0308ngu me ma\u0308ngime? Turingi test arvutitele ja inimestele."}, {"text_idx": "#000048", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]